OpenLLM-France/wikimedia huggingface dataset:
# Xosé Luís Blanco Campaña

Xosé Luís Blanco Campaña (Camariñas, 14 de març de 1948) és un periodista, escriptor, locutor de ràdio, presentador de televisió i compositor gallec.

## Trajectòria

Va estudiar Dret i és llicenciat en Ciències de la Informació per la Universitat Autònoma de Barcelona. Va començar a EAJ-1 Ràdio Barcelona. Fou reporter de la revista Lecturas. Va treballa a Radio Peninsular i a Radio Nacional de España a Barcelona i a la Corunya. Participà en la fundació de Mundo Diario. Fou director de RNE s Santiago de Compostela, fundador i director de la RTVG en 1985, director gerent de Televisión de Galicia i director del centre territorial de Televisió Espanyola a Galícia. Va tenir una secció diària a El Correo Gallego. Fou membre de la SGAE i cavaller de l'Enxebre orde da Vieira.
A TVG va presentar Ruada, Con música propia i A noite en Blanco.
És compositor de més de cent cançons en gallec per a artistes com Ana Kiro, Sito Mariño o Petapouco i va ser assessor de música popular a l' Enciclopedia Galega Universal.

## Obra escrita

* Camariñas, terra de palilleiras, 1991, Edicións Xerais de Galicia.
* Cento cartorce cancións galegas, 1992, n.º 67 da Biblioteca 114, El Correo Gallego.
* Radio e prensa na Galicia exterior, 1995, Xunta de Galicia.
* Historia da radio en Galicia, 1999, Edicións Lea.
* Manuel Fraga Iribarne, profesor, político, estadista, redactor da Constitución Española, presidente da Xunta de Galicia, 2001, Ir Indo.
* Introdución á canción galega, 2004, Xunta de Galicia.

## Reconeixements

Entre outros, recibiu os seguintes recoñecementos:
* Premis Ondas 1990.
* Premio da Crítica Galicia, 1991.
* Premi Galícia de Comunicació, 2000.

## Notes

* ↑ Diario nº 39 da data 23/02/1985 Diario Oficial de Galicia.
* ↑ Hermida, Xosé «Destituido el director de TVE en Galicia por emitir un publirreportaje sobre coches como información». El País, 20-06-1997.
* ↑ Barrera, 2002.
* ↑ Cabaleiros e Damas. Enxebre Orde da Vieira
* ↑ Gran Enciclopedia Galega.
* ↑ Premios Ondas 1990 Arxivat 2019-01-25 a Wayback Machine. (castellà)

## Bibliografia

* Diccionario enciclopédico galego universal. Blanco Campaña, Xosé Luís. 9. La Voz de Galicia, 2003-2004. ISBN 84-7680-429-6.
* Dicionario biográfico de Galicia. Blanco Campaña, Xosé Luís. 1. Ir Indo Edicións, 2010-2011, p. 116.
* Diciopedia do século 21. Blanco Campaña, Xosé Luís. 1. Do Cumio, Galaxia e do Castro, 2006, p. 324. ISBN 978-84-8288-942-9.
* Enciclopedia Galega Universal. Blanco Campaña, Xosé Luís. 3. Ir Indo, 1999-2002, p. 370. ISBN 84-7680-288-9.
* Gran Enciclopedia Galega Silverio Cañada. Blanco Campaña, Xosé Luís. El Progreso, 2005. ISBN 84-87804-88-8.
* Barrera, F. Gallegos. Quién es quien en la Galicia del siglo XXI. El Correo Gallego, 2002, p. 70. ISBN 84-8064-113-4.
# Xosé Henrique Rodríguez Peña

Xosé Henrique Rodríguez Peña (Ourense, 24 d'octubre de 1942 - Vigo, 13 d'agost de 2006) fou un arquitecte i polític gallec. Va estudiar a la Facultat de Ciències de la Universitat de Santiago de Compostel·la i es va llicenciar en Arquitectura per l'Escola Tècnica Superior d'Arquitectura de Madrid, especialitzant-se en la restauració de monuments. Com a arquitecte, seria autor de treballs sobre arquitectura visigoda i romànica, realitzant el seu treball d'especialització sobre el monestir d'Oseira.
En la dècada de 1960 va participar, sense afiliació política, en el moviment estudiantil contra la dictadura i es va presentar a les eleccions municipals de 1979 a Ourense a les llistes d'Unidade Galega com membre del Partit Galleguista. Membre de Coalició Gallega (CG) des de la seva fundació, va ocupar el càrrec de secretari del partit en l'àrea d'Acció Municipal en 1985. A les eleccions al Parlament de Galícia de 1985 va ser elegit diputat per aquesta formació. Dos anys després, el gener de 1987, va ser impulsor i membre fundador del Partit Nacionalista Gallec (PNG), organització creada com escissió de Coalició Galega. Aquest nou partit va ser peça clau en la moció de censura contra el govern del popular Xerardo Fernández Albor que va dur a la presidència de la Junta al socialista Fernando González Laxe. En aquest govern tripartit Xosé Henrique Rodríguez Peña va ser nomenat conseller de Pesca. No obstant això, en 1989 no va sortir elegit diputat al Parlament de Galícia. A partir d'aquest moment el PNG, llavors ja Partit Nacionalista Gallec-Partit Galleguista (PNG-PG) va iniciar les gestions per a incorporar-se al Bloc Nacionalista Gallec (BNG).
A les eleccions municipals de 1991 va sortir escollit regidor en la llista del BNG per Ourense i es va convertir en portaveu dels nacionalistes en el consistori. El 7 de juny de 1992 va ser escollit secretari general del Partit Nacionalista Gallec-Partit Galleguista durant la celebració del seu IV Congrés. A les eleccions al Parlament de Galícia de 1993 va ser elegit diputat per Ourense, revalidant l'acta a les de 1997 i de 2001. Va presidir la delegació ourensana del Col·legi d'Arquitectes. A més, va ser vicepresident de l'Ateneu ourensà i membre del patronat del Museu do Pobo Galego. Va morir de càncer en 2006. A la seva mort era membre del Consell Nacional del BNG i secretari general del PNG-PG.
# Yatma

Yatma (àrab: يتما, Yatmā) és un vila palestina de la governació de Nablus, a Cisjordània, al nord de la vall del Jordà, 15 kilòmetres al sud de Nablus. Segons l'Oficina Central Palestina d'Estadístiques tenia 2.981 habitants en 2006.
Segons el cens de Palestina de 1931, ordenat per les autoritats del Mandat Britànic de Palestina, Yatma tenia 64 cases ocupades i una població de 325 musulmans.

## Referències

* ↑ Projected Mid -Year Population for Nablus Governorate by Locality 2004- 2006 Arxivat 2008-02-07 a Wayback Machine. Palestinian Central Bureau of Statistics
* ↑ Mills, 1932, p. 66
# Yoda Wewa

Yoda Wewa fou una reserva d'aigua construïda pel rei Gamani de Sri Lanka o el seu successor Sadda Tissa.
L'embassament tenia un km de llarg o uns 4,5 metres d'alt. La profunditat de l'aigua era de 2 a 3 metres i la superfície era d'unes 500 hectàrees i la capacitat d'uns deu milions de metres cúbics. Rebia l'aigua dels rierols que venien de les muntanyes rocoses properes un d'uns 7 km i l'altre de prop de 10 km, però l seva principal alimentació era la sortida d'aigua sobrant del Tissa Wewa procedent del Kirinda Oya.
L'obra fou restaurada sota domini britànic per servir als pagesos de la zona.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Zelenovka (Penza)

* Per a altres significats, vegeu «Zelenovka».
Zelenovka (Зеленовка en rus) - és un poble de l'óblast de Penza, a Rússia, que en el cens del 2010 tenia 551 habitants.

## Referències

* ↑ «Полубояров М. С. Населённые пункты Сердобского района». Arxivat de l'original el 2011-11-17. [Consulta: 5 gener 2020].
# Zelenohirske

Zelenohirske (en (ucraïnès): Зеленогірське, en rus: Зеленогорское, Zelenogorskoie) és un poble de la República Autònoma de Crimea a Ucraïna, que el 2014 tenia 1.877 habitants. Pertany al districte de Bilohirsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Çò dera Rectoria

Çò dera Rectoria és una casa amb elements gòtics i renaixentistes del poble de Vilac al municipi de Vielha e Mijaran (Vall d'Aran) inclosa a l'Inventari del Patrimoni Arquitectònic de Catalunya.

## Descripció

És un edifici força transformat, en origen era de dues plantes i ha perdut part de les obertures originals.Tot indica que el portal d'accés al clos correspon a l'arc de mig punt que compareix paredat en la font de la plaça. La porta d'entrada a la casa és producte d'una refacció, mentre que les obertures originals romanen paredades a la banda esquerra,arcs de mig punt resolts igual que el portal amb estretes dovelles; la segona obertura, més petita, podria correspondre a una finestra. Dels tres finestrals que hi havia en la segona planta, segons s'endevina pels elements que emergeixen, només se'n conserva un.Aquest és resolt amb motllures acanalades en degradació ornades en la base amb una sèrie de franges, i extradossades amb una que acaba a mitja alçada en angle recte mirant cap enfora.

## Història

El qüestionari de Francisco de Zamora parla de les cases de Vilac (1789). Abans va tenir importància el rector de Vilac (seu d'un dels primers arxiprestats de la Vall d'Aran). A l'època moderna el càrrec de rector de Vilac va estar vinculat de manera lògica als De Miquel. Així, el rector Pau de Miquel va ser un dels assessors més destacats de Gràcia de Tolba en les seves Ordenacions de la Vall (1613).

## Referències

* 1 2 «Çò dera Rectoria». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 desembre 2016].
# Zeliónaia Rosxa (Aleksàndrovka)

* Per a altres significats, vegeu «Zeliónaia Rosxa».
Zeliónaia Rosxa - Зелёная Роща (rus) - és un khútor del krai de Krasnodar, a Rússia. Es troba a les terres baixes de Kuban-Priazov, a la península de Ieisk, a la vora de la mar d'Azov. És a 14 km al sud-est de Ieisk i a 182 km al nord-oest de Krasnodar. Pertany al poble d'Aleksàndrovka
# Zosterop de Hume

El zosterop de Hume (Zosterops auriventer) és un ocell de la família dels zosteròpids (Zosteropidae).

## Hàbitat i distribució

Habita zones de bosc del sud-est de Myanmar, Península Malaia, sud de Tailàndia, Sumatra i Borneo.

## Taxonomia

Considerada part de Zosterops palpebrosus, avui és considerada una espècie diferent.

## Referències

* ↑ DR Wells. 2017. Zosterops white-eyes in continental south-east Asia. 2: what is Zosterops auriventer Hume? Bulletin of the British Ornithologists’ Club 137: 110–117.
# Álvaro Palacios Muro

Álvaro Palacios Muro (Alfaro, 9 de març de 1964) és un enòleg i productor de vi riojà.
Fill de cellerers amb nou germans. Va estudiar enologia a Bordeus sota la tutela de Jean Pierre Moueix, del mític Château Pétrus, i els altres châteaux de Pomerol, com el Château Mouton Rothschild i el seu món. Va ser allà veient com feien uns dels vins més cars del mercat, quan es proposà de fer una cosa semblant a Espanya. Llavors va recórrer diverses regions vinícoles fins que va descobrir, de la mà de René Barbier, el Priorat.
Va decidir quedar-se al Priorat el 1989, i el 1992 va muntar el seu propi celler, Álvaro Palacios, S.L.. Va contactar llavors amb Joan Asens, el responsable de l'Escola d'Enologia, i coincidiren en la idea que amb la matèria primera de la zona podrien aconseguir vins cars, i situar-los entre els de la gamma d'alta cotització mundial. Al cap de pocs anys va aconseguir un resultat extraordinari: la seva marca L'Ermita és el vi més car d'Espanya. El ressorgiment enològic de la zona es deu en bona part a la seva obra, en ser un dels pioners en ressuscitar l'àrea històrica dels vins del Priorat, i aconseguir el reconeixement mundial amb els seus vins, L'Ermita, Finca Dofí i Les Terrasses.
Més endavant, amb el seu nebot Ricardo Pérez aterra a El Bierzo i repeteix la història. L'any 2000, Álvaro es fa càrrec del celler familiar de la Rioja, reduint producció i augmentant la qualitat, introduint el seu segell en els nous vins de Palacios Remondo.
El juny de 2009 protagonitzà el programa dedicat al Priorat de El paisatge favorit de Catalunya de TV3 i el juny de 2016 un capítol del programa Arrelats de la mateixa cadena.

## Referències

* ↑ «Edición del martes, 02 marzo 1999, página 80 - Hemeroteca - Lavanguardia.es». [Consulta: 16 desembre 2020].
* 1 2 «Edición del lunes, 16 octubre 1995, página 3 - Hemeroteca - Lavanguardia.es». [Consulta: 16 desembre 2020].
* 1 2 «Bodegas Álvaro Palacios. Una historia personal en el Priorat» (en castellà). [Consulta: 16 desembre 2020].
* ↑ «Suplemento del Vino 2005». [Consulta: 16 desembre 2017].
# Cantó de Plouagat

El cantó de Plouagat (bretó Kanton Plagad) és una divisió administrativa francesa situat al departament de Costes del Nord a la regió de Bretanya.

## Composició

El cantó aplega 7 comunes :
| Nom bretó | Nom francès | Nom gal·ló |
| Brengoloù | Bringolo | --- |
| Goudelin | Goudelin | --- |
| Lanrodeg | Lanrodec | --- |
| Plagad | Plouagat | --- |
| Sant-Fieg | Saint-Fiacre | --- |
| Sant-Yann-Gerdaniel | Saint-Jean-Kerdaniel | --- |
| Sant-Pever | Saint-Péver | --- |

## Història

Llista dels consellers generals successius :
| Data d'elecció | Identitat | Partit | Qualitat |
| 2004- | Jean-Pierre Le Goux | UDF | alcalde de Lanrodeg |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# Esteban Celda Comas

Esteban Inocencio Celda Comes (Requena , 1845-València, 1932), activista i propagandista republicà, que fou condemnat a mort diverses vegades pels seus pronunciaments a favor de la República.

## Referències

* ↑ Just, Juli «Un hombre de historia. Estampas de veteranos». El Pueblo, 28-06-1930, p. 2.
# Família Michoacana

La Família Michoacana és una organització criminal dedicada al narcotràfic i a diverses activitats il·lícites, amb base d'operacions en l'estat de Michoacán, Mèxic i la zona limítrofa de l'Estat de Mèxic i Guerrero. L'àrea d'influència d'aquest càrtel s'ha començat a expandir cap al nord de Mèxic i en els Estats Units. Recentment s'han establit en diversos municipis del sud de Guanajuato on s'han enfrontat amb el càrtel de Los Zetas per l'ocupació de les places. Formant part de Los Zetas i del Càrtel del Golf, alguns dels seus elements van decidir separar-se en 2006 i formar la seva pròpia organització criminal. Es presumeix que els líders actuals són José de Jesús Méndez Vargas i Nazario Moreno González, amb Servando Gómez Martínez (La Tuta) com el coordinador operatiu. Això no obstant, l'especialista de l'ONU, Edgardo Buscaglia, afirma que els líders reals del cartel són empresaris i polítics d'alt nivell.

## Referències

* ↑ Las maneras religiosas del capo de 'La Familia' (castellà)
* ↑ La Tuta, nuevo líder de La Familia Michoacana (castellà)
* ↑ La policía detiene a un capo del cartel de Michoacana Arxivat 2009-08-03 a Wayback Machine. (castellà)
* ↑ «Polítics i empresaris, darrere de La Família: adverteix analista (castellà)». Arxivat de l'original el 2010-09-18. [Consulta: 12 desembre 2010].
# Ehner

Ehner (en luxemburguès: Iener; en alemany: Ehner) és una vila de la comuna de Saeul situada al districte de Diekirch del cantó de Redange. Està a uns 18 km de distància de la ciutat de Luxemburg.

## Referències

* ↑ «Ehner». [Consulta: 7 octubre 2015].
# Fort Walton Beach

Fort Walton Beach és una ciutat al sud del comtat d'Okaloosa de l'estat estatunidenc de Florida. L'oficina del cens va estimar que la població l'any 2005 era de 19.992 habitants.
L'activitat econòmica principal gira al voltant de la pesca i el turisme de platja. L'activitat s'intensifica durant l'estiu quan milers de persones s'acosten a la Costa d'Emerald.

## Referències

* ↑ «Population Estimates». 2008 Population Estimates. United States Census Bureau, July 1 2009.
# Fritz Riess

Fritz Riess va ser un pilot de curses automobilístiques alemany que va arribar a disputar curses de Fórmula 1.
Fritz Riess va néixer l'11 de juliol del 1922 a Nuremberg, Alemanya i va morir el 15 de maig del 1991 a Samedan, Suïssa.

## A la F1

Va debutar a la tercera temporada de la història del campionat del món de la Fórmula 1, la corresponent a l'any 1952, disputant el 3 d'agost el GP d'Alemanya, que era la sisena prova del campionat.
Fritz Riess no va arribar a participar en cap més cursa puntuable pel campionat de la F1, però fora de la F1 si que va disputar nombroses curses, aconseguint com a fet més destacable guanyar les 24 hores de Le Mans del 1952.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | Posició | Punts |
| 1952 | Fritz Riess | Veritas | Veritas | SUI | 500 | BEL | FRA | GBR | ALE 7 | HOL | ITA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Fußballsportverein Frankfurt 1899

El Fußballsportverein Frankfurt 1899 e.V., també conegut com a FSV Frankfurt, és un club de futbol alemany de la ciutat de Frankfurt del Main a l'estat de Hessen.
El club nasqué el 20 d'agost de 1899. Fou membre fundador de la Nordkreis-Liga el 1909, campionat que guanyà el 1917. Després de la guerra disputà la Kreisliga Nordmain, que guanyà a la temporada 1922-23. Els moments àlgids del club foren el 1925, quan perdé la final del campionat alemany davant el 1. FC Nuremberg (0-1), i el 1938, quan perdé la Copa alemanya per 1-3 enfront del Rapid de Viena. A les dècades dels anys vint i trenta jugà la Bezirksliga Main i la Bezirksliga Main-Hessen. A partir de 1933 disputà la Gauliga Südwest, competició creada després de l'ascens del Tercer Reich al poder. L'any 1941 la Gauliga Hessen se separà en Gauliga Westmark i Gauliga Hessen-Nassau, i el FSV disputà la segona. L'any 1944 es fusionà breument amb l'SG Eintracht Frankfurt, jugant amb el nom KSG (Kriegspielgemeinschaft) Frankfurt.
Després de la Guerra el FSV fou dissolt,va renéixer amb el nom de SG Bornheim .Recuperà el nom original el 1945. El club disputà Oberliga Süd i després de la creació de la Bundesliga el 1963, ingressà a la Regionalliga Süd. Durant els anys 70 pujà fins a la 2. Bundesliga. El 1981 descendí a la tercera categoria, la Oberliga Hessen (III). El club ascendí novament a la 2. Bundesliga la temporada 2008-09.

## Palmarès

* Campionat del Sud d'Alemanya
** 1933
* Campionat d'Alemanya Amateur
** 1972
* Nordkreis-Liga (I)
** 1917
* Kreisliga Nordmain (I)
** 1923
* Bezirksliga Main (I)
** 1924, 1925, 1926, 1927
* Bezirksliga Main-Hessen (I)
** 1933
* 2a Divisió Oberliga Süd (II)
** 1963
* Oberliga Hessen (III-IV)
** 1969, 1973, 1975, 1982, 1994, 1998, 2007, 2010$^‡$
* Verbandsliga Hessen-Süd (VI)
** 2009$^‡$
* Copa Hesse
** 1990
* $^‡$ Guanyat per l'equip reserva.

## Referències

* ↑ Süddeutschlands Fußball in Tabellenform 1897 - 1988, (alemany) autor: Ludolf Hyll, pàgina: 32-55, accés: 20 abril 2009
* ↑ Süddeutschlands Fussball in Tabellenform 1897 - 1988, (alemany) autor: Ludolf Hyll, pàgina: 72-74, accés: 20 abril 2009

## Enllaços externs

* Web oficial (alemany)
* FSV Frankfurt a Weltfussball.de (alemany)
# Garden City

«Garden City» té aquests significats:
* Garden City (Alabama), localitat estatunidenca a l'estat d'Alabama
* Garden City (Carolina del Sud), localitat estatunidenca a l'estat de Carolina del Sud
* Garden City (Colorado), localitat estatunidenca a l'estat de Colorado
* Garden City (Dakota del Sud), localitat estatunidenca a l'estat de Dakota del Sud
* Garden City (Geòrgia), localitat estatunidenca a l'estat de Geòrgia
* Garden City (Idaho), localitat estatunidenca a l'estat d'Idaho
* Garden City (Kansas), localitat estatunidenca a l'estat de Kansas
* Garden City (Michigan), localitat estatunidenca a l'estat de Michigan
* Garden City (Missouri), localitat estatunidenca a l'estat de Missouri
* Garden City (Nova York), localitat estatunidenca a l'estat de Nova York
* Garden City (Utah), localitat estatunidenca a l'estat de Utah
* Garden City Park, localitat estatunidenca a l'estat de Nova York
* Garden City South, localitat estatunidenca a l'estat de Nova York
# Fíntias d'Acragant

Fíntias o Fínties (en grec antic: Φιντίας, Phintias) fou un tirà d'Acragant. Es creu que va establir el seu poder sobre aquesta ciutat durant el període de confusió que va seguir a la mort d'Agàtocles de Siracusa el 289 aC, quan Hicetes II va prendre el poder a Siracusa.
Aviat va esclatar la guerra entre els dos tirans, i Hicetes i Fíntias es van enfrontar. Fíntias va quedar derrotat prop d'Hibla. Hicetes es va enfrontar llavors amb els cartaginesos i va ser derrotat i Fíntias, probablement aliat cartaginès va poder estendre la seva autoritat sobre bona part de Sicília. Entre les ciutats que dominava apareix Agírion, bastant allunyada d'Acragant. Va mostrar la seva riquesa i poder fundant una nova ciutat, que anomenà Fincíada, i on va portar tots els habitants de Gela quan la va arrasar.
La seva tirania el va privar de suport popular i algunes ciutats dependents es van revoltar; Fíntias va ser prou hàbil per canviar de política i va començar un període de govern suau amb el qual va poder conservar el govern fins a la seva mort, a una data desconeguda però que del text de Diodor de Sicília sembla que va ser abans de l'expulsió d'Hicetes II de Siracusa, probablement circa l'any 281 aC.
Per algunes monedes que s'han trobat es veu que va agafar el títol de rei a imitació d'Agàtocles.

## Referències

* ↑ 2.Phintias a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 336
# Físic

Físic és el nom comú que se'ls dona als científics que es dediquen a l'àrea de les ciències físiques. Aristòtil va escriure el primer tractat anomenat Física. Es pot considerar que el primer físic en estudiar les qüestions sobre el món material mitjançant la filosofia del mètode científic va ser Isaac Newton, però n'hi ha hagut molts altres físics al llarg de la història mundial, com per exemple Arquímedes. No estudien únicament la matèria sinó també l'energia.
Entre els segles xvii i xix al món occidental es considerava que una física era una persona que estudiava teòricament la física d'una manera que van inventar i van anomenar mètode científic, seguint la ideologia de la modernitat, un cientifisme darwinista fill del cristianisme que considerava els seus enunciats com "veritats", "absolutes" i "neutres", sense ideologia ni interessos, irresponsables, incontestables i sense alternatives. Per a ells, els científics en general, i en particular els físics, estaven desvinculats de la societat i de la tecnologia. La natura, seguint la Bíblia, era quelcom que "l'home" disposava per a ser "descobert" i utilitzat. L'enginyeria aplicava els "avanços" físics, de manera separada i també irresponsable, i la societat "progressava" sempre a millor, sense poder de decisió i assumint que tot era bo per a ella i, que si no era així, nous avenços ho arreglarien.
A partir del segle xx, especialment del desenvolupament de la bomba d'hidrogen, es considera que es trenquen fronteres i que existeix un "teixit sense costures" al qual la física, la tecnologia i la societat estan íntimament relacionades, i on les físiques treballen sempre al servei d'una ideologia i política -política econòmica, majoritàriament, al món capitalista (modernitat líquida)- determinada, sent responsables directes dels seus usos primaris i dels secundaris que en puguin aparéixen en qualsevol lloc i temps.

## Premis Nobel de Física

Alfred Nobel és conegut per inventar la dinamita i amassar una gran fortura, estimada en uns 179 milions d'euros, amb la seva empresa armamentística. Per a rentar la seva imatge, va disposar que a la seva mort es dediquessin els seus diners a donar anualment una sèrie de premis, en 2012 de 880.000 euros, a persones que treballen al camp de la física i de quatre disciplines més. Així, a partir de 1901, el rei de Noruega atorga aquests premis, segons criteris científics i de marketing monàrquic i de l'entitat de ciències naturals i matemàtiques Reial Acadèmia Sueca de Ciències, que crea així una llista de guardonats amb el Premi Nobel de Física. A Espanya, en 1981, la Casa Reial espanyola va crear uns premis similars, on els físics poden participar en la categoria Investigació Científica i Tècnica.

## Referències

* 1 2 3 4 5 Tecnología en acción, Editorial RAP, Gráficas Olímpicas S.L., Barcelona, 1993. ISBN 8460460878
* ↑ Premio Princesa de Asturias de investigación científica y técnica Fundación Princesa de Asturias
Viccionari